અમદાવાદ શહેરમાં લગભગ પાંચ લાખ લોકો રસ્તા ઉપર ધંધો કરી પોતાનો ચુલો સળગાવે છે, છેલ્લાં કેટલાય દિવસોથી તેમનો ધંધો બંધ છે, જયારે લારીવાળાની વાત આવે ત્યારે તરત શહેરનો મધ્યમ વર્ગ અને શ્રીમંત કહે છે, કોઈને રસ્તા ઉપર ધંધો થોડો કરવા દેવાય. . સાચી વાત છે કોઈએ પણ રસ્તા ઉપર ધંધો કરવો જોઈએ નહીં, કોઈ પણ લારીવાળાને ગાળો બોલતા પોલીસવાળાની ગાળો પસંદ નથી અને કોર્પોરેશનની દબાણ ખાતાની લારીઓ જોઈ લારીઓ સાથે કુતરાને જેમ ભાગવુ પડે તે પણ ગમતુ નથી, છતાં તે પોલીસની ગાળો, સ્થાનિક ગુંડાોના હપ્તા અને કોર્પોરેશન અધિકારીઓને કનડતા સહન કરી રસ્તા ઉપર ધંધો કરે છે, કારણ તેની પાસે દુકાન ખરીદવાના પૈસા નથી, તેની પાસે એટલુ શિક્ષણ પણ નથી કે નાની મોટી નોકરી પણ મળી જાય.